

***06.03.2018, Prishtinë***

**PERGJIGJET PËR THIRRJEN PUBLIKE PËR OJQ-ët E LICENCUARA**

**(16.02.2018)**

*Pyetje;*

1. Çështja e aplikimit për organizatat që janë të licencuara nga MASHT, por nuk janë të licencuara nga MPMS?

*Përgjigje;*

Thirrja publike ju dedikohet vetëm organizatave të cilat janë të licencuara nga MPMS-ja për ofrimin e shërbimeve sociale dhe familjare.

*Pyetje;*

1. A kanë të drejtë OJQ që nuk janë të licencuara në MPMS të konkurojnë si OJQ partnere?

*Përgjigje;*

OJQ të cilat nuk janë të licencuara mund të jenë partnere, por bartëse e projektit duhet të jëtë OJQ-ja e licencuar nga MPMS-ja.

*Pyetje;*

1. OJQ-të të cilat nuk janë të licencuara si mund të konkurojnë për licencë?

*Përgjigje;*

OJQ të cilat nuk janë të licencuara mund të paraqiten në Departamentin e Politikave Sociale dhe të Familjes në kuadër të MPMS për t’u paisur me licencë.

*Pyetje;*

1. OJQ e licencuara dhe regjistruara në MAP a mund të aplikojnë në këtë thirrje?

*Përgjigje;*

OJQ e regjistruara dhe të licencuara nga institucionet tjera mund të aplikojnë vetëm në cilësinë e partnerit në kuadër të kësaj thirrje.

*Pyetje;*

1. Çfarë lloji të licencës duhet të kemi ne si OJQ për të aplikuar në këtë thirrje?

*Përgjigje;*

OJQ duhet të jetë e licencuar për ofrimin e shërbimeve sociale nga MPMS-ja.

*Pyetje;*

1. Kur është afati i fundit për dorëzimin e projekteve?

*Përgjigje;*

Afati i fundit për dorëzimin e aplikacioneve në kuadër të kësaj thirrje është 09.03.2018.

*Pyetje;*

1. A mund të aplikojmë si OJQ për zhvillimin e trajnimeve për të rinjët të moshës 14-18 vjeq?

*Përgjigje;*

Kriteret për mbështetjen e OJQ-ve dhe aktivitetet të cilat financohet nga kjo thirrje i keni në Udhëzuesin për Aplikantët.